28. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 16075/1708 της 18 Νοεμ./6 Δεκ. 1985 (ΦΕΚ Β' 736) Προσαύξηση ποσών φόρου και εισφοράς πλοίων. Έχοντας υπόψη: α)Τις διατάξεις της παρ. 4 του άρθρ. 6 του Νόμ. 27/1975 "περί φορολογίας πλοίων, επιβολής εισφοράς προς ανάπτυξιν της Εμπορικής Ναυτιλίας, εγκαταστάσεως αλλοδαπών ναυτιλιακών επιχειρήσεων και ρυθμίσεως συναφών θεμάτων". β)Τις διατάξεις της παρ. 4 του άρθρ. 4 του Νόμ. 29/1975 "περί επιβολής ειδικής εισφοράς υπέρ του Ναυτικού Απομαχικού Ταμείου (ΝΑΤ)". γ)Το γεγονός ότι πρέπει να προσαυξηθούν τα υπό των διατάξεων των άρθρ. 6 και 10 του Νόμ. 27/1975 και του άρθρ. 4 του Νόμ. 29/1975 ποσά φόρου και εισφοράς για την πενταετία 1986-1990, αποφασίζουμε: 1.Τα κατά το πρώτο εδάφιο της παρ. 1 του άρθρ. 6 του Νόμ. 27/1975 "περί φορολογίας πλοίων, επιβολής εισφοράς προς ανάπτυξιν της Εμπορικής Ναυτιλίας, εγκαταστάσεως αλλοδαπών ναυτιλιακών επιχειρήσεων και ρυθμίσεως συναφών θεμάτων", ποσά φόρου, προσαυξάνονται για την πενταετία 1986-1990, κατά ποσοστό 4% ετησίως. Το ποσό που προκύπτει από τον υπολογισμό της προσαύξησης προστίθεται στα διαμορφωθέντα κατά το έτος 1985 ποσά φόρου, κατ’ εφαρμογή των διατάξεων της παρ. 4 του άρθρ. 6 του Νόμ. 27/1975 και εις αυτά των επομένων ετών, όπως αυτά θα διαμορφωθούν μέσα στην παραπάνω πενταετία. 2.Το κατά πρώτο εδάφιο της παρ. 1 του άρθρ. 4 του Νόμ. 29/1975 "περί επιβολής ειδικής εισφοράς υπέρ του Ναυτικού Απομαχικού Ταμείου (ΝΑΤ)", ποσά ειδικής εισφοράς, προσαυξάνονται για την πενταετία 1986-1990 κατά ποσοστό 4% ετησίως. Το ποσό που προκύπτει από τον υπολογισμό της προσαύξησης προστίθεται στα διαμορφωθέντα κατά το έτος 1985 ποσά φόρου, κατ’ εφαρμογή των διατάξεων της παρ. 4 του άρθρ. 4 του Νόμ. 29/1975 και εις αυτά των επομένων ετών, όπως αυτά θα διαμορφωθούν μέσα στην παραπάνω πενταετία. Κυρώθηκε και έχει ισχύ νόμου από τότε που εκδόθηκε από την περίπτ. ια' της παρ. 1 άρθρ. 52 Νόμ. 1591/1986 (ΦΕΚ Α' 50) κατωτ. σελ. 196,387). 